Hayvonot dunyosiga 1 mlrd 20 mln so‘m zarar yetkazilgani ta’kidlanmoqda. Foto: Qoraqalpog‘iston Respublikasi Ekologiya vazirligi Qoraqalpog‘iston Respublikasi Ekologiya vazirligi, Respublika prokuraturasi va Quyi Amudaryo davlat biosfera rezervati, Beruniy tuman IIB hamkorligida navbatdagi reyd tadbiri o‘tkazildi. Reyd davomida Beruniy tumani, «Biybazar» ovuli hududida Xalqaro Qizil kitob va O‘zbekiston Qizil kitobiga kiritilgan Buxoro bug‘usi A.J. tomonidan noqonuniy tarzda ovlangani aniqlangan. Oqibatda hayvonot dunyosiga 1 mlrd 20 mln so‘m zarar yetkazilgani ta’kidlanmoqda. Hozirda tergovga qadar tekshiruv ishlari olib borilmoqda.